**กองทุนรวมวายุภักษ์ หนึ่ง**

**หมายเหตุประกอบงบการเงินงบการเงินระหว่างกาล**

**สำหรับงวดหกเดือนสิ้นสุดวันที่ 30 มิถุนายน 2568**

# 1. ข้อมูลทั่วไป

**1.1 ข้อมูลกองทุนฯ**

กองทุนรวมวายุภักษ์ หนึ่ง (กองทุนฯ) ได้รับอนุมัติจากสำนักงานคณะกรรมการกำกับหลักทรัพย์และ ตลาดหลักทรัพย์ (ก.ล.ต.) ให้จัดตั้งขึ้นเป็นกองทุนรวมเมื่อวันที่ 1 ธันวาคม 2546 ต่อมาเมื่อวันที่ 1 ธันวาคม 2556 กองทุนฯ มีการแปรสภาพจากกองทุนปิดเป็นกองทุนเปิดซึ่งมีอายุไม่จำกัด และเป็นกองทุนรวมผสมแบบไม่กำหนดสัดส่วนการลงทุนในตราสารแห่งทุนและมีเงินทุนจดทะเบียนจำนวน 500,000 ล้านบาท และมีบริษัทหลักทรัพย์จัดการกองทุน กรุงไทย จำกัด (มหาชน) และบริษัทหลักทรัพย์จัดการกองทุน เอ็มเอฟซี จำกัด (มหาชน) (บริษัทจัดการ) เป็นผู้จัดการกองทุนและมีธนาคารกสิกรไทย จำกัด (มหาชน) เป็นผู้ดูแลผลประโยชน์

กองทุนฯได้จัดตั้งขึ้นโดยมีวัตถุประสงค์ดังนี้

1. บริหารจัดการหลักทรัพย์ที่รัฐถือครองอยู่ให้เกิดประโยชน์สูงสุด เพื่อสร้างผลตอบแทนที่ดีจาก การลงทุนในระยะยาวและมั่นคง
2. ลงทุนในกิจการที่มีความจำเป็นและเป็นประโยชน์ต่อประเทศในเชิงเศรษฐกิจ และต้องการการส่งเสริมจากภาครัฐ เพื่อลดภาระของรัฐในการจัดสรรเงินงบประมาณ
3. ส่งเสริมและสนับสนุนการพัฒนาตลาดเงินและตลาดทุนของประเทศ และเพิ่มทางเลือกในการออมและการลงทุนให้แก่ประชาชน

ปัจจุบันหน่วยลงทุนของกองทุนฯ แบ่งออกเป็น 2 ชนิด ซึ่งผู้ถือหน่วยจะได้รับสิทธิประโยชน์ที่แตกต่างกัน โดยผลตอบแทนที่จะได้รับจะเป็นไปตามเงื่อนไขที่กำหนดไว้ในรายละเอียดโครงการ

* หน่วยลงทุนประเภท ก. ผู้ถือหน่วยลงทุนเป็นนักลงทุนทั่วไป และหน่วยลงทุนมีสถานะเป็นหลักทรัพย์จดทะเบียนในตลาดหลักทรัพย์แห่งประเทศไทย
* หน่วยลงทุนประเภท ข. ผู้ถือหน่วยได้แก่ กระทรวงการคลัง และอาจประกอบด้วยนักลงทุนภาครัฐ โดยไม่จำกัดสัดส่วนการลงทุนของกระทรวงการคลัง

ณ วันที่ 30 มิถุนายน 2568 กระทรวงการคลังเป็นผู้ถือหน่วยลงทุนรายใหญ่ ซึ่งถือหน่วยลงทุนประเภท ข. ร้อยละ 99.80 ของจำนวนหน่วยลงทุนประเภท ข. ทั้งหมดที่ออกและจำหน่ายแล้ว

# 2. เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามแนวปฏิบัติทางบัญชีสำหรับกองทุนรวมและกองทุนสำรองเลี้ยงชีพที่กำหนดโดยสมาคมบริษัทจัดการลงทุนและได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยกองทุนฯนำเสนองบการเงินระหว่างกาลแบบย่อตามที่กำหนดในมาตรฐานการบัญชี ฉบับที่ 34 เรื่อง รายงานทางการเงินระหว่างกาล กองทุนฯได้แสดงรายการในงบแสดงฐานะการเงิน งบประกอบรายละเอียดเงินลงทุน งบกำไรขาดทุนเบ็ดเสร็จ และงบแสดงการเปลี่ยนแปลงสินทรัพย์สุทธิในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงิน ระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่กองทุนฯใช้เป็นทางการตามกฎหมาย

# 3. นโยบายการบัญชี

งบการเงินระหว่างกาลนี้จัดทำขึ้นโดยได้ใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2567

# 4. ประเภทหน่วยลงทุนที่ออกจำหน่ายและสินทรัพย์สุทธิของหน่วยลงทุน

รายการเคลื่อนไหวของทุนและหน่วยลงทุนในระหว่างงวด มีดังนี้

|  |  |  |  |  |  |  |
| --- | --- | --- | --- | --- | --- | --- |
|  | หน่วยลงทุนประเภท ก. | | | หน่วยลงทุนประเภท ข. | | |
|  | จำนวนหน่วย | มูลค่าทุน  ต่อหน่วย | จำนวนเงิน | จำนวนหน่วย | มูลค่าทุน  ต่อหน่วย | จำนวนเงิน |
|  | (ล้านหน่วย) | (บาท) | (ล้านบาท) | (ล้านหน่วย) | (บาท) | (ล้านบาท) |
| ยอดคงเหลือ ณ วันที่ 31 ธันวาคม 2566 | - | - | - | 7,243 | 10.0000 | 72,426 |
| ทุนที่ได้รับจากผู้ถือหน่วยลงทุน | 15,000 | 10.0000 | 150,000 | - | - | - |
| การลดลงของทุนที่ได้จ่ายให้ผู้ถือ  หน่วยลงทุน | - | - | - | (448) | 10.0000 | (4,480) |
| ยอดคงเหลือ ณ วันที่ 31 ธันวาคม 2567 | 15,000 | 10.0000 | 150,000 | 6,795 | 10.0000 | 67,946 |
| ยอดคงเหลือ ณ วันที่ 30 มิถุนายน 2568 | 15,000 | 10.0000 | 150,000 | 6,795 | 10.0000 | 67,946 |

ข้อมูลมูลค่าสินทรัพย์สุทธิต่อหน่วยของหน่วยลงทุนแต่ละประเภทสรุปได้ดังนี้

|  |  |  |  |  |  |  |
| --- | --- | --- | --- | --- | --- | --- |
|  | 30 มิถุนายน 2568 | | | 31 ธันวาคม 2567 | | |
|  | มูลค่า  สินทรัพย์สุทธิ | จำนวน  หน่วยลงทุน | สินทรัพย์สุทธิ  ต่อหน่วยลงทุน | มูลค่า  สินทรัพย์สุทธิ | จำนวน  หน่วยลงทุน | สินทรัพย์สุทธิ  ต่อหน่วยลงทุน |
|  | (ล้านบาท) | (ล้านหน่วย) | (บาท) | (ล้านบาท) | (ล้านหน่วย) | (บาท) |
| หน่วยลงทุนประเภท ก. |  |  |  |  |  |  |
| มูลค่าทรัพย์สินสุทธิต้นงวด/ เริ่มแรก | 151,131 |  | 10.0754 | 150,000 |  | 10.0000 |
| บวก: ผลตอบแทนของหน่วยลงทุน |  |  |  |  |  |  |
| ระหว่างงวด | 2,232 |  | 0.1488 | 1,131 |  | 0.0754 |
| หัก : เงินปันผลที่จ่ายในระหว่างงวด | (1,131) |  | (0.0754) | - |  | - |
| มูลค่าสินทรัพย์สุทธิปลายปี | 152,232 | 15,000 | 10.1488 | 151,131 | 15,000 | 10.0754 |
| หน่วยลงทุนประเภท ข. |  |  |  |  |  |  |
| มูลค่าสินทรัพย์สุทธิ | 278,599 | 6,795 | 41.0028 | 315,844 | 6,795 | 46.4841 |
| มูลค่าสินทรัพย์สุทธิรวมของกองทุนฯ | 430,831 |  |  | 466,975 |  |  |

ในการคำนวณมูลค่าสินทรัพย์สุทธิของหน่วยลงทุนประเภท ก. ผลตอบแทนของหน่วยลงทุนจะคำนวณตามผลการดำเนินงานจริงของกองทุนฯ แต่จะต้องมีอัตราผลตอบแทนไม่น้อยกว่าอัตราผลตอบแทนขั้นต่ำและไม่เกินกว่าอัตราผลตอบแทนขั้นสูงที่กำหนดไว้เป็นอัตราคงที่ตลอด 10 ปี ตามที่ระบุในหนังสือชี้ชวนของกองทุนฯ ดังนั้น มูลค่าสินทรัพย์สุทธิของหน่วยลงทุนประเภท ก. อาจไม่สะท้อนมูลค่าสินทรัพย์สุทธิรวมของกองทุนฯ ที่เพิ่มขึ้นหรือลดลง หรือไม่สะท้อนอัตราผลตอบแทนรวมที่เกิดขึ้นจริงของกองทุนฯ

# 5. กำไรสะสม

(หน่วย: พันบาท)

|  |  |  |
| --- | --- | --- |
|  | 30 มิถุนายน 2568 | 31 ธันวาคม 2567 |
| กำไรจากการลงทุนสุทธิสะสม | 224,001,263 | 204,491,738 |
| กำไรสุทธิที่เกิดขึ้นจากเงินลงทุนสะสม | 149,487,363 | 152,054,728 |
| กำไรสุทธิที่ยังไม่เกิดขึ้นจากเงินลงทุนสะสม | 39,185,292 | 47,564,974 |
| ภาระผูกพันตามสัญญาให้สิทธิซื้อกองทรัพย์สินเริ่มแรกสะสม | (160,677,167) | (160,677,167) |
| การแบ่งปันส่วนทุนให้ผู้ถือหน่วยลงทุนสะสม | (92,966,921) | (80,086,732) |
| กำไรสะสมต้นปี | 159,029,830 | 163,347,541 |
| การเพิ่มขึ้น (ลดลง) ในสินทรัพย์สุทธิจากการดำเนินงาน  ในระหว่างงวด/ปี | (33,411,182) | 8,562,479 |
| การแบ่งปันส่วนทุนให้ผู้ถือหน่วยลงทุนในระหว่างวด/ปี (หมายเหตุ 12) | (2,731,134) | (12,880,190) |
| กำไรสะสมปลายงวด/ปี | 122,887,514 | 159,029,830 |

# 6. เงินฝากธนาคาร

กองทุนฯ มีเงินฝากประเภทออมทรัพย์เพื่อใช้ในการดำเนินงานดังนี้

|  |  |  |  |  |
| --- | --- | --- | --- | --- |
| ธนาคาร | เงินต้น | | อัตราดอกเบี้ย | |
|  | 30 มิถุนายน2568 | 31 ธันวาคม 2567 | 30 มิถุนายน2568 | 31 ธันวาคม 2567 |
|  | (ล้านบาท) | (ล้านบาท) | (ร้อยละต่อปี) | (ร้อยละต่อปี) |
| ธนาคารกสิกรไทย จำกัด (มหาชน) | 887.0 | 100.3 | 0.25 | 0.40 |

# 7. ค่าใช้จ่ายรอตัดบัญชี

รายการเคลื่อนไหวของค่าใช้จ่ายรอตัดบัญชีสำหรับงวดหกเดือนสิ้นสุด วันที่ 30 มิถุนายน 2568 มีดังต่อไปนี้

|  |  |
| --- | --- |
|  | (หน่วย: พันบาท) |
| ยอดยกมาต้นงวด | 336,162 |
| ตัดจำหน่ายระหว่างงวด | (216,513) |
| ยอดยกไปปลายงวด | 119,649 |

# 8. รายการกำไร (ขาดทุน) สุทธิที่ยังไม่เกิดขึ้นจากเงินลงทุนและสัญญาอนุพันธ์

(หน่วย: พันบาท)

|  |  |  |  |
| --- | --- | --- | --- |
|  | สำหรับงวดหกเดือน | | |
|  | สิ้นสุดวันที่ 30 มิถุนายน | | |
|  | 2568 | | 2567 |
| โอนกลับรายการกำไรที่ยังไม่เกิดขึ้น ณ วันต้นงวด | | (39,185,292) | (47,564,974) |
| กำไร (ขาดทุน) ที่ยังไม่เกิดขึ้นของเงินลงทุนและสัญญาอนุพันธ์ที่คงเหลือ ณ วันสิ้นงวด | | (13,514,283) | 28,005,016 |
| รวมรายการขาดทุนสุทธิที่ยังไม่เกิดขึ้นจากเงินลงทุน  และสัญญาอนุพันธ์ | | (52,699,575) | (19,559,958) |

รายการกำไร/ขาดทุนที่ยังไม่เกิดขึ้น ณ วันต้นปีบางส่วนอาจเกี่ยวข้องกับเงินลงทุนที่ได้ขายไปแล้วหรือสัญญาตราสารอนุพันธ์ที่ครบกำหนดในงวดปัจจุบัน ซึ่งผลจากการขายหรือสิ้นสุดของสัญญานั้นได้ปรากฏอยู่ในรายการกำไร/ขาดทุนสุทธิที่เกิดขึ้นในงบกำไรขาดทุนเบ็ดเสร็จนี้แล้ว

ณ วันที่ 30 มิถุนายน 2568 กองทุนฯมีเงินลงทุนในตราสารทุน-หุ้นจดทะเบียนของบริษัท การบินไทย จำกัด (มหาชน) จำนวน 165,163,864 หุ้น ซึ่งตลาดหลักทรัพย์แห่งประเทศไทยขึ้นเครื่องหมาย SP และ NP เมื่อวันที่ 25 กุมภาพันธ์ 2564 และ NC เมื่อวันที่ 8 มีนาคม 2564 ผู้จัดการกองทุนฯได้พิจารณาวัดมูลค่าเงินลงทุนดังกล่าวด้วยมูลค่ายุติธรรม 0 บาท และบันทึกขาดทุนที่ยังไม่เกิดขึ้นจำนวน 3,553 ล้านบาทใน งบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2564 แล้ว ต่อมาเมื่อวันที่ 23 กรกฎาคม 2568 ตลาดหลักทรัพย์แห่งประเทศไทยอนุมัติให้หุ้นจดทะเบียนของบริษัท การบินไทย จำกัด (มหาชน) พ้นเหตุถูกเพิกถอนและให้เริ่มซื้อขายหลักทรัพย์ในตลาดหลักทรัพย์แห่งประเทศไทยตั้งแต่วันที่ 4 สิงหาคม 2568 เป็นต้นไป

# 9. รายการธุรกิจกับกิจการที่เกี่ยวข้องกัน

ในระหว่างงวด กองทุนฯมีรายการธุรกิจที่สำคั ญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกองทุนฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

(หน่วย: ล้านบาท)

|  |  |  |  |
| --- | --- | --- | --- |
|  | สำหรับงวดหกเดือนสิ้นสุด วันที่ 30 มิถุนายน | | นโยบาย |
|  | 2568 | 2567 | การกำหนดราคา |
| ค่าธรรมเนียมการจัดการ |  |  |  |
| บริษัทหลักทรัพย์จัดการกองทุน กรุงไทย จำกัด (มหาชน) | 84.9 | 27.9 | ตามสัญญา |
| บริษัทหลักทรัพย์จัดการกองทุน เอ็มเอฟซี จำกัด (มหาชน) | 80.6 | 27.9 | ตามสัญญา |

ยอดคงค้างระหว่างกองทุนฯและกิจการที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 มีดังนี้

(หน่วย: ล้านบาท)

|  |  |  |
| --- | --- | --- |
|  | 30 มิถุนายน 2568 | 31 ธันวาคม 2567 |
| ค่าธรรมเนียมการจัดการค้างจ่าย |  |  |
| บริษัทหลักทรัพย์จัดการกองทุน กรุงไทย จำกัด (มหาชน) | 107.3 | 56.8 |
| บริษัทหลักทรัพย์จัดการกองทุน เอ็มเอฟซี จำกัด (มหาชน) | 104.0 | 35.6 |

# 10. ข้อมูลเกี่ยวกับการซื้อขายเงินลงทุน

กองทุนฯได้ซื้อขายเงินลงทุนในระหว่างงวดหกเดือนสิ้นสุดวันที่ 30 มิถุนายน 2568 โดยไม่รวมเงินฝากธนาคาร บัตรเงินฝากธนาคาร และเงินลงทุนในตั๋วสัญญาใช้เงินเป็นจำนวนเงิน 321,012 ล้านบาท คิดเป็นร้อยละ 71.47 ของมูลค่าสินทรัพย์สุทธิถัวเฉลี่ยระหว่างงวด (2567: 93,911 ล้านบาท ร้อยละ 27.79)

# 11. อนุพันธ์ทางการเงินตามมูลค่ายุติธรรม

สัญญาอนุพันธ์ทางการเงินประกอบด้วยสัญญาขายเงินตราต่างประเทศล่วงหน้า โดยมีจำนวนเงินตามสัญญาและมูลค่ายุติธรรมดังต่อไปนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | 30 มิถุนายน 2568 | | | 31 ธันวาคม 2567 | | | |
|  | จำนวนเงิน | มูลค่ายุติธรรม | | | จำนวนเงิน | มูลค่ายุติธรรม | | |
|  | ตามสัญญา | สินทรัพย์ | หนี้สิน | ตามสัญญา | | สินทรัพย์ | หนี้สิน |
|  | (ล้านหน่วยสกุลเงิน) | (ล้านบาท) | (ล้านบาท) | (ล้านหน่วยสกุลเงิน) | | (ล้านบาท) | (ล้านบาท) |
| เหรียญสหรัฐฯ | 24.3 | 9 | - | 30.0 | | 13 | 19 |
| เยน | - | - | - | 22,800.0 | | 149 | - |

# 12. การแบ่งปันส่วนทุนให้ผู้ถือหน่วยลงทุน

ในระหว่างงวดหกเดือนสิ้นสุดวันที่ 30 มิถุนายน 2568 และ 2567 กองทุนฯได้จ่ายเงินปันผลแก่ผู้ถือหน่วยลงทุนดังนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| วันที่ประกาศจ่าย | สำหรับผลการดำเนินงาน | | อัตราหน่วยละ | | รวมเงินปันผล | | | |
|  |  | | หน่วยประเภท ก. | หน่วยประเภท ข. | หน่วยประเภท ก. | หน่วยประเภท ข. | รวม |
|  |  | | (บาท) | (บาท) | (ล้านบาท) | (ล้านบาท) | (ล้านบาท) |
| 2 มกราคม 2568 | 1 ตุลาคม 2567 - วันที่ 31 ธันวาคม 2567 | | 0.0754 | - | 1,131 | - | 1,131 |
| 22 พฤษภาคม 2568 | 1 มกราคม 2568 – 30 เมษายน 2568 | | - | 0.2355 | - | 1,600 | 1,600 |
| รวมเงินปันผลสำหรับงวด 2568 | | |  |  | 1,131 | 1,600 | 2,731 |
| 2 กุมภาพันธ์ 2567 | 1 มกราคม 2566 - 31 ธันวาคม 2566 | | - | 0.2561 | - | 1,855 | 1,855 |
| 4 มิถุนายน 2567 | 1 มกราคม 2567 - 30 เมษายน 2567 | | - | 1.5223 | - | 11,025 | 11,025 |
| รวมเงินปันผลสำหรับงวด 2567 | |  |  |  | - | 12,880 | 12,880 |

# 13. ลำดับชั้นของมูลค่ายุติธรรม

ณ วันที่ 30 มิถุนายน 2568 และ 31 ธันวาคม 2567 กองทุนฯมีสินทรัพย์/หนี้สินทางการเงินที่วัดมูลค่าด้วยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

|  |  |  |  |  |
| --- | --- | --- | --- | --- |
| (หน่วย: ล้านบาท) | | | | |
|  | ณ วันที่ 30 มิถุนายน 2568 | | | |
|  | ระดับ 1 | ระดับ 2 | ระดับ 3 | รวม |
| **สินทรัพย์ที่วัดมูลค่าด้วยมูลค่ายุติธรรม** |  |  |  |  |
| เงินลงทุนตราสารทุน | 385,706 | - | - | 385,706 |
| เงินลงทุนตราสารหนี้ | 988 | 43,330 | - | 44,318 |
| ลูกหนี้ตราสารอนุพันธ์ | - | 9 | - | 9 |

|  |  |  |  |  |
| --- | --- | --- | --- | --- |
| (หน่วย: ล้านบาท) | | | | |
|  | ณ วันที่ 31 ธันวาคม 2567 | | | |
|  | ระดับ 1 | ระดับ 2 | ระดับ 3 | รวม |
| **สินทรัพย์ที่วัดมูลค่าด้วยมูลค่ายุติธรรม** |  |  |  |  |
| เงินลงทุนตราสารทุน | 400,442 | - | - | 400,442 |
| เงินลงทุนตราสารหนี้ | 17,050 | 50,505 | - | 67,555 |
| ลูกหนี้ตราสารอนุพันธ์ | - | 163 | - | 163 |
| **หนี้สินที่วัดค่าด้วยมูลค่ายุติธรรม** |  |  |  |  |
| เจ้าหนี้ตราสารอนุพันธ์ | - | 19 | - | 19 |

ในระหว่างงวดปัจจุบัน ไม่มีการโอนรายการระหว่างลำดับชั้นของมูลค่ายุติธรรม

**15. เหตุการณ์ภายหลังรอบระยะเวลารายงาน**

เมื่อวันที่ 1 กรกฎาคม 2568 ผู้จัดการกองทุนกำหนดวันปิดสมุดทะเบียนพักการโอนหน่วยลงทุนประเภท ก. เพื่อกำหนดสิทธิในการรับเงินปันผลในวันที่ 3 กรกฎาคม 2568 และกำหนดจ่ายเงินปันผลจากผลการดำเนินงานระหว่างวันที่ 1 มกราคม 2568 ถึงวันที่ 30 มิถุนายน 2568 โดยจ่ายจากกำไรสะสมให้แก่ผู้ถือหน่วยลงทุนประเภท ก. อัตรา 0.1488 บาทต่อหน่วยในวันที่ 21 กรกฎาคม 2568

# 16. การอนุมัติงบการเงินระหว่างกาล

งบการเงินนี้ระหว่างกาลได้รับอนุมัติให้ออกโดยบริษัทหลักทรัพย์จัดการกองทุน กรุงไทย จำกัด (มหาชน) และบริษัทหลักทรัพย์จัดการกองทุน เอ็มเอฟซี จำกัด (มหาชน) ในฐานะผู้จัดการกองทุนเมื่อวันที่ 26 สิงหาคม 2568